Verðmæti útfluttra sjávarafurða frá Noregi jókst um 25% á fyrsta fjórðungi þessa árs . Sett var nýtt met í útflutningi norskra sjávarafurða á fyrstu þremur mánuðum þessa árs . Aukning verðmæta frá sama tímabili í fyrra nam 25% , samkvæmt upplýsingum norska sjávarafurðaráðsins . Þetta nýja met í útflutningi má rekja til mikillar eftirspurn eftir eldislaxi og gríðarmikilla þorskveiða það sem af er vetri . Alls nam verðmæti útflutningsins frá janúarbyrjun til marsloka 16,8 milljörðum norskra króna eða jafnvirði 319 milljarða íslenskra króna . Á þessu tímabili var fluttur út ferskum þorskur ( flök meðtalin ) fyrir tæpa 15 milljarða íslenskra króna sem er 66% aukning milli ára . Magnið jókst um 15 þús. tonn og nam 37 þús. tonnum . Þá var fluttur út frystur þorskur ( flök meðtalin ) fyrir 12,5 milljarða ISK sem er 58% aukning . Magnið nam 36 þús. tonnum sem er 14 þús. tonnum meira en í fyrra á sama tíma . Mestu munaði samt um eldislaxinn en verðmæti hans fyrstu þrjá mánuði ársins nam rúmlega 200 milljörðum ISK sem er 33% aukning frá árinu á undan . Til samanburðar má nefna að útflutningur sjávarafurða frá Íslandi á öllu síðasta ári nam 277 milljörðum króna .